Letter of a Centurio Princeps
Material: papyrus
Place: Oxyrhynchites
Categories: Brief (privat)
ein centurio princeps an Heras Ammonius (seinen Bruder, praepositus)
Bitte um Befreiung seines Pächters vom Amt des Einnehmers (Steuer)
und generelle Befreiung von den Liturgien
κυρίῳ μου ἀδελφῷ Ἡρᾷ 
[Ἀμμώ]νιος  χαίρει[ν]. 
Φ....[ ὁ ἀ]π[ο]διδού[ς σοι τὰ] παρʼ ἐμ[οῦ] 
[γ]ράμμα[τ]α γεωργός μο[υ] τυγχάνει. 
φησὶν προβεβλῆσθαι εἰς λειτουργίαν 
τῆς κώμης Δωσιθέ[ο]υ, τουτέστιν 
εἰς ἀπαίτησιν στιχαρίων καὶ παλλίων, 
μηδέπω δὲ ἐγκεχειρίσθαι τὴν ἀπαί
τησιν. σπούδασον τοίνυν, ἄδελφε, 
τοῦτον ῥύσασθαι τοῦ λειτουργήματος, 
ἔτι δὲ καὶ δεξιῶς αὐτῷ προσχεῖν 
τὰ μεγάλα μοι χαριζόμενος ἐν τούτῳ, 
ἀλλὰ μὴν καὶ τοῦ λοιποῦ μὴ ἐπι
τρέπειν τοῖς ἀπὸ τῆς κώμης 
ἀδικῆσαι αὐτὸν ἐν τοῖς ἄλλοις 
μηδʼ εἰς ἑτέρας λειτουργίας προ
βάλλεσθαι, ἀλλʼ ἵνα μοι μαρτυρήσῃ 
τὰ ὑπὸ τῆς ἀγαθῆς σου προαιρέσεως 
αὐτῷ ὑπαρχθέντα. ἐρρῶσθαί σε εὔχομαι 
πολλοῖς χρόνοις, 
κύριε ἄδελφε.
κ[υ]ρί[ῳ] μου ἀδελφῷ   Ἡρᾷ Ἀμμώνιος πρίγκιψ.